Škola roka u Virdžiniji
Da li je rokenrol nešto što mladi treba da uče u školi? Osnivači muzičkog programa nazvanog "Škola roka"veruju da je tako
Tinejdžeri u jednoj učinioci u Virdžiniji ne izvode svirku samo zabave radi. Oni su deo „škole roka“ – muzičkog programa u okviru dopunske nastave. „Škola roka“ je privatna kompanija koja organizuje časove u oko 70 škola širom SAD, a na tim časovima djaci uče da sviraju instrument po svom izboru. Takodje dobijaju časove pevanja, a što se tiče skakanja i scenskih pokreta – njih uče sami. Emili Vols se sprema da postane rok pevačica. Kejla Heston kaže da su je i otac i majka podstakli da se prijavi. Časovi koštaju oko 275 dolara mesečno, a za tu cenu, početnici dobijaju jedan privatni čas nedeljno, i jednu grupnu probu. Škola takodje daje časove na višem nivou, koje drže profesionalni muzičari. Brendon Mahares kaže da su ga, pre nego što je došao u školu roka, interesovale samo kompjuterske igrice. . Brendon kaže da u školi ne uči samo o muzici. Kris Edvards, takodje gitarista, ima isti osećaj. Medjutim, za Krisa Murheda, bubnjara i pevača, Škola roka znači mnogo više od zabave. On kaže da mu je škola pomogla da prebrodi veoma težak period. Naime, njegova sestra je pre deset godina umrla od leukemije. Kris sada bije sopstvenu bitku sa bolešću. Pre godinu dana, oboleo je od retkog oblika raka, i škola roka je za njega svojevrsna terapija.